
Nr.  9992  din 31.08.2023

RAPORT DE SPECIALITATE

 la proiectul de hotărâre privind aprobarea regulamentului de stabilire a procedurii de adoptare și încasare a taxei  de salubrizare pentru utilizatorii care beneficiază individual de prestarea serviciului de salubrizare fără contract încheiat cu operatorul pe raza UAT Marghita
Prin referatul de aprobare nr. 9867 /29.08.2023, s-a propus aprobarea regulamentului de stabilire a procedurii de adoptare și încasare a taxei  de salubrizare pentru utilizatorii care beneficiază individual de prestarea serviciului de salubrizare fără contract încheiat cu operatorul pe raza UAT Marghita.

Luând în considerare prevederilor următoarelor acte normative:

· 
Legii nr. 273/2006 privind finanţele publice locale cu modificările și completările 

ulterioare , art. 30: „ (1) Pentru funcţionarea unor servicii publice locale, create în interesul persoanelor fizice şi juridice, consiliile locale (...), aprobă taxe speciale. (2) Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii. (...) (6) Taxele speciale se fac venit la bugetul local şi se încasează numai de la persoanele fizice şi juridice care beneficiază de serviciile publice locale pentru care s-au instituit taxele respective ”.

· 
 Legii nr. 227/2015 privind Codul Fiscal cu modificările și completările ulterioare, art. 
454: ” Impozitele şi taxele locale sunt după cum urmează:

...................................

g) taxele speciale; ”

și art. 484 alin. (1)-(3): „ (1) Pentru funcţionarea unor servicii publice locale create în interesul persoanelor fizice şi juridice, precum şi pentru promovarea turistică a localităţii, consiliile locale, judeţene şi Consiliul General al Municipiului Bucureşti, după caz, pot adopta taxe speciale. (2) Domeniile în care consiliile locale, judeţene şi Consiliul General al Municipiului Bucureşti, după caz, pot adopta taxe speciale pentru serviciile publice locale, precum şi cuantumul acestora se stabilesc în conformitate cu prevederile Legii nr. 273/2006 privind finanţele publice locale, cu modificările şi completările ulterioare. (3) Taxele speciale se încasează numai de la persoanele fizice şi juridice care beneficiază de serviciile oferite de instituţia sau serviciul public de interes local, potrivit regulamentului de organizare şi funcţionare al acestora, sau de la cele care sunt obligate, potrivit legii, să efectueze prestaţii ce intră în sfera de activitate a acestui tip de serviciu.”

· 
 Legii nr. 101/2006 a serviciului de salubrizare a localităţilor, republicată, cu 

modificările și completările ulterioare, art. 25-27 respectiv art. 28^14:

„Art. 25 Finanţarea cheltuielilor de funcţionare, reabilitare şi dezvoltare a serviciului de salubrizare şi a cheltuielilor de investiţii pentru realizarea infrastructurii aferente acestuia se face cu respectarea legislaţiei în vigoare privind finanţele publice locale, în ceea ce priveşte iniţierea, fundamentarea, promovarea şi aprobarea investiţiilor publice, a principiilor prevăzute la art. 43 alin. (2) din Legea nr. 51/2006, republicată, precum şi a următoarelor principii:

a) recuperarea integrală de către operatori, prin tarife, taxe de salubrizare sau, după caz, subvenţii de la bugetul local, a costurilor de operare şi a investiţiilor pentru înfiinţarea, reabilitarea şi dezvoltarea sistemelor de salubrizare;
La data de 30-09-2022 sintagma: taxe speciale a fost înlocuită de Punctul 35, Articolul II din ORDONANŢA DE URGENŢĂ nr. 133 din 29 septembrie 2022
b) menţinerea echilibrului contractual.

Art. 26 (1) În funcţie de modalitatea de plată stabilită şi de natura activităţilor prestate, atât în cazul gestiunii directe, cât şi în cazul gestiunii delegate, pentru asigurarea finanţării serviciului de salubrizare, utilizatorii achită contravaloarea serviciului de salubrizare prin:
..........................................................................................................................................................

b) taxe de salubrizare, în cazul prestaţiilor de care beneficiază individual fără contract; 

..........................................................................................................................................................

La data de 30-09-2022 Alineatul (1) din Articolul 26 , Capitolul V a fost modificat de Punctul 26, Articolul II din ORDONANŢA DE URGENŢĂ nr. 133 din 29 septembrie 2022
(2) Tarifele şi taxele de salubrizare pentru utilizatori se calculează şi se aprobă:
a) în lei/persoană/lună, în cazul utilizatorilor casnici, persoane fizice şi asociaţii de proprietari/locatari;
b) în lei/tonă şi în lei/mc, în cazul utilizatorilor non-casnici, persoane juridice, altele decât asociaţiile de proprietari.

(3) Autorităţile administraţiei publice locale au obligaţia să implementeze instrumentul economic «plăteşte pentru cât arunci» în conformitate cu prevederile art. 17 alin. (5) lit. h) din Ordonanţa de urgenţă a Guvernului nr. 92/2021, cu modificările şi completările ulterioare.

La data de 30-09-2022 Alineatul (3) din Articolul 26 , Capitolul V a fost modificat de Punctul 26, Articolul II din ORDONANŢA DE URGENŢĂ nr. 133 din 29 septembrie 2022
(4) În raporturile juridice/contractuale dintre autorităţile administraţiei publice locale sau, 

după caz, dintre asociaţiile de dezvoltare intercomunitară şi operatorii care desfăşoară activităţi de salubrizare pe fluxul deşeurilor municipale se aplică exclusiv tarife fundamentate în lei/tonă.

La data de 30-09-2022 Alineatul (4) din Articolul 26 , Capitolul V a fost modificat de Punctul 26, Articolul II din ORDONANŢA DE URGENŢĂ nr. 133 din 29 septembrie 2022
Art. 27 (1) Aplicarea de către operatori de tarife neaprobate sau mai mari decât cele aprobate este interzisă, iar sumele încasate necuvenit se restituie către bugetele locale sau către utilizatorii de la care au fost încasate.

….…………………………………………………………………………………………………

La data de 30-09-2022 Alineatul (1) din Articolul 27 , Capitolul V a fost modificat de Punctul 29, Articolul II din ORDONANŢA DE URGENŢĂ nr. 133 din 29 septembrie 2022 
- Art. 28^14 (1) În modalitatea de plată a contravalorii serviciului de salubrizare prin tarif, autoritatea deliberativă a unităţii/subdiviziunii administrativ-teritoriale are obligaţia să instituie şi să aprobe o taxă de salubrizare pentru utilizatorii care beneficiază individual de prestarea serviciului de salubrizare fără contract încheiat cu operatorul, de până la de 3 ori mai mare decât nivelul rezultat din tarifele cumulate pentru gestionarea deşeurilor municipale aplicat utilizatorilor cu contract.
(2) Taxa de salubrizare pentru utilizatorii fără contract se stabileşte de către autorităţile administraţiei publice locale ale unităţii/subdiviziunii administrativ-teritoriale la un nivel care să fie motivant pentru încheierea contractului de prestări servicii cu operatorul şi nu se fundamentează pe elemente de cheltuieli.
(3) Sumele încasate din taxa de salubrizare se utilizează de către autorităţile administraţiei publice locale ale unităţii/subdiviziunii administrativ-teritoriale la plata facturilor lunare emise de operator, la tariful în lei/tonă, pentru acoperirea costurilor de gestionare a cantităţilor de deşeuri provenite de la utilizatorii fără contract.
La data de 30-09-2022 Sectiunea a 4-a din Capitolul V^1 a fost completată de Punctul 30, Articolul II din ORDONANŢA DE URGENŢĂ nr. 133 din 29 septembrie 2022

Ținând cont de corespondența purtată cu AVE Bihor, respectiv ADI ECOLECT Bihor, în perioada 31.10.2022-23.08.2023, cu privire la comunicarea nivelului rezultat din tarifele cumulate pentru gestionarea deşeurilor municipale aplicat utilizatorilor cu contract în speță următoarelor documente:

- adresa din partea S.I.T.L. nr. 11607 din 31.10.2022, prin care se solicită AVE Bihor/ADI ECOLECT Bihor, nivelul rezultat din tarifele cumulate pentru gestionarea deşeurilor municipale aplicat utilizatorilor cu contract;

- răspunsul nr. 13599 din 14.11.2022 transmis de către AVE Bihor, înregistrat la Primăria municipiului Marghita sub nr. 12409 din 16.11.2022, prin care ni se aduce la cunoștință că nivelul rezultat din tarifele cumulate pentru gestionarea deşeurilor municipale aplicat utilizatorilor cu contract, va fi supus aprobării autorității competente, respectiv ADI ECOLECT Bihor; 

- răspunsul nr. 13911 din 18.11.2022 transmis de către AVE Bihor, pe mail, prin care ni se aduce la cunoștință că nivelul rezultat din tarifele cumulate pentru gestionarea deşeurilor municipale aplicat utilizatorilor cu contract, va fi supus aprobării autorității competente, respectiv ADI ECOLECT Bihor, precum și nivelul tarifelor de salubritate valabile la acea dată; 

- adresa din partea S.I.T.L. nr. 2058 din 27.02.2023, prin care se solicită ADI ECOLECT/AVE  Bihor, nivelul rezultat din tarifele cumulate pentru gestionarea deşeurilor municipale aplicat utilizatorilor cu contract;

- răspunsul nr. 115 din 18.11.2022 transmis de către ADI ECOLECT, înregistrat la Primăria municipiului Marghita sub nr. 2423 din 06.03.2023, prin care ni se aduce la cunoștință că tarifele sunt cele  aprobate prin Hotărârea AGA ADI Ecolect Group Bihor nr. 10 din 24.03. 2022;

- adresa din partea S.I.T.L. nr. 8186 din 18.07.2023, prin care se solicită ADI ECOLECT/AVE  Bihor, nivelul rezultat din tarifele cumulate pentru gestionarea deşeurilor municipale aplicat utilizatorilor cu contract;

- răspunsul nr. 550 din 19.07.2023 transmis de către ADI ECOLECT, înregistrat la Primăria municipiului Marghita sub nr. 8267 din 19.07.2023, prin care ni se aduce la cunoștință că tarifele sunt cele  aprobate prin Hotărârea AGA ADI Ecolect Group Bihor nr. 10 din 24.03. 2022; 

- răspunsul transmis pe mail de către ADI ECOLECT, înregistrat la Primăria municipiului Marghita sub nr. 8416 din 21.07.2023, prin care ni se aduce la cunoștință că în cazul persoanelor juridice nu se poate comunica un algoritm de calcul ;
- adresa din partea S.I.T.L. nr. 9370 din 17.08.2023, prin care se solicită ADI ECOLECT/AVE  Bihor, nivelul rezultat din tarifele cumulate pentru gestionarea deşeurilor municipale aplicat utilizatorilor cu contract, calculat în conformitate cu legislația în vigoare;
- răspunsul  nr. 689 din 21.08.2023 transmis de către ADI Ecolect Group Bihor, înregistrată la Primăria municipiului Marghita sub nr. 9529 din 22.08.2023, prin care se comunică calculațiile aferente tarifului de salubrizare pe Zona 5 – urban, de către ADI Ecolect Group Bihor, la nivelul celor aprobate prin Hotărârea AGA ADI Ecolect Group Bihor nr. 10 din 24.03. 2022, dar fără includerea cheltuielilor reprezentând contribuția la economia circulară  ;

- Anexele nr. 1 și 2 ale adresei de mai sus- Nota de fundamentare a calculației tarifelor de salubrizare pe Zona 5 – urban;

- adresa nr. 15626 din 23.08.2023 comunicată de către AVE Bihor, înregistrată la Primăria municipiului Marghita sub nr. 9630 din 23.08.2023, prin care se solicită aprobarea taxei de salubrizare pentru anul 2023, conform art. 28^14 al O.U.G 133/2022.


Astfel, propun inițierea unui proiect de hotărâre privind aprobarea regulamentului de stabilire a procedurii de adoptare și încasare a taxei  de salubrizare pentru utilizatorii care beneficiază individual de prestarea serviciului de salubrizare fără contract încheiat cu operatorul pe raza UAT Marghita. 

Prezentul regulament se propune ca urmare a noilor cerințe de reglementare a taxei de salubrizare, aprobate prin Ordonanța de urgență nr. 133/29.09.2022 pentru modificarea și completarea Ordonanței de urgență a Guvernului nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006, ținând cont și de faptul că la data de 30.09.2022 sintagma: taxe speciale a fost înlocuită de Punctul 35, Articolul II din Ordonanța de urgență nr. 133/29.09.2022: ,,35. În tot cuprinsul legii, sintagma „taxa specială“ se înlocuieşte cu sintagma „taxă de salubrizare“. 
Având în vedere cele de mai sus, apreciez că proiectul de hotărâre supus dezbaterii îndeplineşte condiţiile necesare pentru a fi aprobat.

Odată cu adoptarea noii taxe de salubrizare, taxa specială de salubrizare adoptată prin H.C.L. 174 din 17.12.2020 își încetează aplicabilitatea.

Șef  S.I.T.L.

                        Ciarnău Mihaela


